**POZIV NA TESTIRANJE**

**KANDIDATIMA**

Povjerenstvo za odabir kandidata za imenovanje rukovodećih policijskih službenika/ca, izvješćujeda će se***testiranje kandidata koji ispunjavaju formalne uvjete*** iz internog oglasa za imenovanje rukovodećih policijskih službenika/ca u Ministarstvu unutarnjih poslova na radno mjesto zamjenika glavnog ravnatelja policije

* Ravnateljstvo policije, zamjenik glavnog ravnatelja policije za granicu
* Ravnateljstvo policije, zamjenik glavnog ravnatelja policije za opću sigurnost

koji je objavljen na web stranicama Ministarstva pravosuđa i uprave i Ministarstva unutarnjih poslova, dana 23. veljače 2023. godine

**održati dana 17.ožujka 2023. godine**

**u Ravnateljstvu policije**

**Ilica 335 (soba 292), Zagreb**

**s početkom u 11:00 sati**

Kandidati koji udovoljavaju uvjetima iz internog oglasa o tome će biti obaviješteni osobno telefonom.

Pravni izvori za pripremu kandidata za testiranje objavljeni su na web stranici Ministarstva unutarnjih poslova <https://mup.gov.hr/>.

Testiranje se sastoji od pismene provjere znanja bitne za obavljanje poslova radnog mjesta.

Test se vrednuje bodovima od 0 do 10, a smatra se da je kandidat zadovoljio na testiranju ako je ostvario najmanje 5 bodova.

Kandidati koji nisu pristupili testiranju ne smatraju se više kandidatima u postupku.

Kandidati koji su zadovoljili na provjeri znanja, odnosno ostvarili najmanje 5 bodova, pristupit će razgovoru (intervjuu) s Povjerenstvom.

Povjerenstvo će u razgovoru (intervjuu) s kandidatima utvrditi interese, profesionalne ciljeve, motivaciju, stečeno radno iskustvo u struci te rezultate ostvarene u njihovu dosadašnjem radu.

Smatrat će se da je kandidat zadovoljio na razgovoru (intervjuu) ako je ostvario najmanje 5 bodova.

Razgovor (intervju) s kandidatima koji su zadovoljili na provjeri znanja **obavit će se isti dan nakon provedenog testiranja.**

Povjerenstvo za imenovanje

rukovodećih policijskih službenika